Държавен вестник, бр. 26, 2011 г., стр. 59

БРОЙ  26	
Д Ъ Р Ж А В Е Н  В Е С Т Н И К 	
СТР.  59  
VI. Ограничения в използването на възможни 
конструкции от XML Schema
1. Не се допуска използването на възмож­
ността, предоставена от XML Schema стандарта, 
за предефиниране на типове чрез употребата на 
„redefine“ елемента от XML Schema. 
2. Не се допуска използването на възможности­
те, предоставени от XML Schema стандарта, за 
заместване на вече декларирани елементи с други 
елементи в рамките на дефинираните структури 
чрез използване на механизма „substitution 
groups“. 
3. Не се допуска използването на атрибути, 
декларирани със стойности по подразбиране 
(use=“optional“ default=“defaultValue“). 
4. Не се допуска използването на атрибути, 
които са декларирани едновременно като опцио­
нални и с фиксирани стойности (use=“optional“ 
fixed=“fixedValue“).
5. Не се допуска използването на елементи, 
декларирани със стойности по подразбиране 
(default=“defaultValue“). 
6. Не се допуска използването на еле­
менти, декларирани с фиксирани стойности 
(fixed=“fixedValue“). Изключение се прави в 
случаите, в които не е възможно в конкретен 
XML документ елементът да бъде използван с 
празна стойност (например елементът/типът 
на елемента със сигурност не съдържа празен 
низ, дефинирано чрез използване на фасета 
<xsd:minLength value=“1“/>).
3466
МИНИСТЕРСТВО
НА ОТБРАНАТА
НАРЕДБА № Н-5
от 2 март 2011 г. 
за условията и реда за приемане във Военна 
академия „Г. С. Раковски“ 
Раздел І
Общи положения
Чл. 1. (1) С тази наредба се уреждат усло­
вията и редът за кандидатстване, провеждане 
на конкурсни изпити, оценяване, класиране и 
приемане на офицери за слушатели и студенти 
във Военна академия „Г. С. Раковски“, наричана 
за кратко „академията“.
(2) Приемането на цивилни служители и 
граждани за студенти в академията се извърш­
ва в съответствие с Наредбата за държавните 
изисква­ния за приемане на студенти във висшите 
училища на Република България, приета с Пос­
тановление № 79 от 2000 г. на Министерския 
съвет (обн., ДВ, бр. 40 от 2000 г.; изм., бр. 78 
от 2004 г., бр. 47 от 2005 г. и бр. 79 от 2009 г.), 
при условия и по ред, определени със заповед 
на началника на академията.
Чл. 2. (1) Командирите/началниците/ръко­
водителите на структури от Министерството на 
отбраната, структурите на пряко подчинение 
на министъра на отбраната и Българската ар­
мия ежегодно до края на ноември изпращат в 
дирекция „Управление на човешките ресурси“ 
заявки за броя на необходимите им места за 
обучение на офицери като слушатели и студенти 
по професионални направления и специалности 
през следващата учебна година. 
(2) Началникът на академията по решение 
на академичния съвет ежегодно до края на 
декември изпраща в дирекция „Управление на 
човешките ресурси“ заявка за броя на местата 
за приемане на цивилни служители и гражда­
ни за студенти в професионално направление 
„Национална сигурност“ по форми на обучение.
Чл. 3. (1) Дирекция „Управление на чо­
вешките ресурси“ ежегодно до края на януари 
изпраща в Министерството на образованието, 
младежта и науката заявка за броя на места­
та за обучение на слушатели и студенти през 
следващата учебна година по професионални 
направления и форми на обучение.
(2) Броят на приеманите слушатели и сту­
денти в академията по професионални нап­
равления и форми на обучение се обявява 
ежегодно с решение на Министерския съвет за 
утвърждаване броя на приеманите за обучение 
студенти и докторанти във висшите училища и 
научните организации на Република България 
през съответната учебна година. 
(3) Дирекция „Управление на човешките 
ресурси“ съгласувано с началника на академи­
ята ежегодно до края на февруари представя 
на министъра на отбраната проект на заповед, 
с която се обявяват: 
1. заявеният по ал. 1 брой места по специ­
алности и форми на обучение;
2. броят на местата за обучение на офицери 
като студенти в професионално направление 
„Национална сигурност“ по специалности в 
задочна форма на обучение срещу заплащане;
3. периодите за провеждане на конкурсните 
изпити за приемане на офицери за обучение 
като слушатели и студенти;
4. изискванията към офицерите – кандидати 
за обучение, като слушатели и студенти за сте­
пента на владеене на английски или френски 
език по стандарта на НАТО STANAG 6001.
Чл. 4. Кандидатите за обучение в академията 
заплащат такса за кандидатстване в размер, оп­
ределян ежегодно с акт на Министерския съвет.
Раздел II 
Приемане на офицери за слушатели по специал­
ност „Стратегическо ръководство на отбраната 
и въоръжените сили“ (Генералщабен курс) във 
факултет „Национална сигурност и отбрана“
Чл. 5. Броят на заявените места за слушатели 
по специалност „Стратегическо ръководство на 
отбраната и въоръжените сили“ (Генералщабен 
курс) в професионално направление „Военно 
дело“ се обявява в заповедта по чл. 3, ал. 3.